**Mesto Spišská Belá**



Petzvalova 18, 059 01 Spišská Belá

 Tel.052/4680511, fax:052/4680501, e-mail:kleinova@spisskabela.sk

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

**Oznámenie o zámere prenajať majetok**

**ako prípad hodný osobitného zreteľa**

**V zmysle § 9 a ods. 9, písm. c) zákona č. 138/1991 Zb. o majetku obcí v znení neskorších predpisov predkladáme návrh na prenájom majetku Mesta Spišská Belá ako prípad osobitného zreteľa .**

( zámer prenajať majetok obce ako *prípad osobitného zreteľa* musí byť zverejnený na úradnej tabuli obce a na internetovej stránke obce najmenej 15 dní pred schválením v mestskom zastupiteľstve .)

Mesto Spišská Belá podľa § 9a) ods. 9 , písm. c) zákona č. 138/1991 Zb. o majetku obcí v znení neskorších predpisov zverejňuje svoj zámer prenajať majetok mesta z dôvodu osobitného zreteľa a to nasledovne:

Mesto Spišská Belá je vlastníkom nehnuteľnosti – pozemku registra C-KN, parc.č. 534/1, druh pozemku ostatné plochy o výmere 84098 m2 v k.ú. Tatranská Lomnica, ktorý je zapísaný v liste vlastníctva č. 402.

Dôvod osobitného zreteľa je daný tým, že ide o pokračovanie doterajšieho nájmu nájomcu – právnickej osoby Sladký sen s.r.o., Hlavné námestie 39/90, Kežmarok, ktorý má na uvedenej časti pozemku o výmere 15 m2 umiestnený dočasný prenosný predajný stánok. Predĺženie doby nájmu (pokračovanie prenájmu) tejto nehnuteľnosti bol prerokovaný a odporučený uznesením Mestského zastupiteľstva v Spišskej Belej č. 90/2016 zo dňa 28.04.2016 s návrhom na predĺženie doby nájmu na 3 roky.

Zámer prenájmu nehnuteľnosti majetku mesta z dôvodu hodného osobitného zreteľa bude predmetom schvaľovania Mestského zastupiteľstva v Spišskej Belej na jeho najbližšom rokovaní trojpätinovou väčšinou všetkých poslancov. Zámer prenajať tento majetok je obec povinná zverejniť najmenej 15 dní pred schválením prevodu mestským zastupiteľstvom na svojej úradnej tabuli a na internetovej stránke mesta. Tento zámer musí byť zverejnený počas celej doby.

Zámer prenajať majetok mesta sa ďalej zverejňuje od 05.05.2016 do 20.05.2016 na úradnej tabuli mesta Spišská Belá a na internetovej stránke mesta Spišská Belá www.spisskabela.sk

 V Spišskej Belej , dňa : 03.05.2016

 **JUDr. Štefan Bieľak**

 **primátor mesta**